দেশে ফিরে গওহরডাঙ্গা মাদরাসায় দীর্ঘদিন শিক্ষকতা করেন। ১৯৮১  সালে চলে আসেন শামসুল হক ফরীদপুরী রহ. এর প্রতিষ্ঠিত ফরিদাবাদ মাদরাসায়। সেখানে তিন বছর অতিবাহিত করেন। ১৯৮৪ সালে চলে আসেন কামরাঙ্গীর চর নূরীয়া মাদরাসা। সেখানে দীর্ঘদিন সিনিয়র শিক্ষক হিসেবে দায়িত্ব পালন করেন। শিক্ষকতার পাশাপাশি ইসলামী আন্দোলনেও নিজেকে জড়িয়ে রাখেন। প্রথমে সর্বোচ্চ উলামা পরিষদ-এর সাংগঠনিক সেক্রেটারি নিযুক্ত হন। এবং বেফাকের নায়েবে নাজেম হিসেবে দায়িত্ব পালন করেন। সেখান থেকে চলে আসেন দারুর রাশাদ মিরপুরে। এরপর ১৯৯৬ সাল থেকে দারুস সালাম মিরপুর জামিয়া রাহমানিয়া মুহাম্মদপুর ও মুসলিম বাজার  মাদরাসায় মৃত্যু অবধি বুখারী শরিফের দরস দেন। পাশাপাশি আল আরাফাহ ইসলমী ব্যাংকের শরীয়া কাউন্সিলের চেয়ারম্যানের দায়িত্ব পালন করে আসছিলেন।